CELEX: 32018R1933
Language: hr
Date: 2018-12-10 00:00:00
Title: Uredba Vijeća (EU) 2018/1933 od 10. prosinca 2018. o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji

11.12.2018   
               
               
                  HR
               
               
                  Službeni list Europske unije
               
               
                  L 314/9
               
            
         UREDBA VIJEĆA (EU) 2018/1933
         od 10. prosinca 2018.
         o izmjeni Uredbe (EU) br. 356/2010 o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 215.,
         uzimajući u obzir Odluku Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (1),
         uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
         budući da:
         
                     (1)
                  
                  
                     Uredbom Vijeća (EU) br. 356/2010 (2) provode se mjere predviđene u Odluci 2010/231/ZVSP.
                  
               
                     (2)
                  
                  
                     Vijeće sigurnosti Ujedinjenih naroda (VSUN) 14. studenoga 2018. donijelo je Rezoluciju 2444 (2018). U toj rezoluciji navodi se da je jedan od kriterij za uvrštavanje prema Rezoluciji 1844 (2008) sudjelovanje u ili pružanje potpore djelima kojima se ugrožava mir, sigurnost ili stabilnost Somalije te se u njoj utvrđuje da takva djela mogu također obuhvaćati, ali nisu ograničena na planiranje, usmjeravanje ili počinjenje djela spolnog i rodno uvjetovanog nasilja.
                  
               
                     (3)
                  
                  
                     Odlukom Vijeća (ZVSP) 2018/1945 (3) izmijenjena je Odluka 2010/231/ZVSP kako bi se uzele u obzir promjene u Rezoluciji VSUN-a 2444 (2018).
                  
               
                     (4)
                  
                  
                     Te mjere obuhvaćene su područjem primjene Ugovora i stoga je, posebno kako bi se osigurala njihova ujednačena primjena u svim državama članicama, potrebno regulatorno djelovanje na razini Unije.
                  
               
                     (5)
                  
                  
                     Uredbu (EU) br. 356/2010 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Članak 2. stavak 3. točka (a) Uredbe (EU) br. 356/2010 zamjenjuje se sljedećim:
            
                        „(a)
                     
                     
                        uključeni u ili pružaju potporu djelima kojima se ugrožava mir, sigurnost ili stabilnost Somalije, kada ta djela obuhvaćaju, ali nisu ograničena na:
                        
                                    i.
                                 
                                 
                                    planiranje, usmjeravanje ili poduzimanje djela spolnog i rodno uvjetovanog nasilja;
                                 
                              
                                    ii.
                                 
                                 
                                    djela kojima se ugrožava proces mira i pomirbe u Somaliji;
                                 
                              
                                    iii.
                                 
                                 
                                    djela kojima se saveznoj vladi Somalije ili misiji Afričke unije u Somaliji (AMISOM) prije silom;”.
                                 
                              
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).
         
            (2)  Uredba Vijeća (EU) br. 356/2010 od 26. travnja 2010. o uvođenju određenih posebnih mjera ograničavanja usmjerenih protiv određenih fizičkih ili pravnih osoba, subjekata ili tijela, s obzirom na stanje u Somaliji (SL L 105, 27.4.2010., str. 1.).
         
            (3)  Odluka Vijeća (ZVSP) 2018/1945 od 10. prosinca 2018. o izmjeni Odluke 2010/231/ZVSP o mjerama ograničavanja protiv Somalije (vidjeti str. 61 ovoga Službenog lista).